text: Postkassepynt gik amok
  20 december 2017 kl. 09.17
  En konkurrence om at pynte sin postkasse op til jul har måske taget overhånd for to fyre i Varde.
  Blinkende og farvede lys er ikke et særsyn op til julen, og der går da også konkurrence i den i flere boligkvarterer.
  For eksempel i Varde har beboerne på en vej en tilbagevendende konkurrence om at pynte deres postkasser på bedste vis.
  For Bjørn Skovgaard og Phillip Ebbesen har den udfordring muligvis taget overhånd.
  Den galvaniseret stålpostkasse ved Bjørn Skovgaards hus har nemlig fået en prominent placering på fronten af en gammel grå traktor, der står ud til vejen. Samtidig har de to mænd ikke være nærige med julelysene og pynten, som spreder sig fra traktoren til resten af huset.
  - Det kan godt blive vildere, men de havde ikke mere lys nede i Biltema, siger de to til TV SYD.
  Se med i nyhederne klokken 19.30 og på facebook de kommende dage op til jul, hvor vi tager rundt i syd og ser på nogle af de vilde juleudsmykninger i området.
  